Tittelforsvarer Chelsea startet med mageplask mot Burnley
Til tross for to Chelsea-reduseringer – 1-3 med en mann mindre og 2-3 med to mann mindre – ble det en verst tenkelig start på sesongen for tittelforsvarer Chelsea og manager Antonio Conte. – De gjorde det vanskelig for oss i andre omgang, men vi klarte å ro i land tre poeng, oppsummerte Burnleys Jack Cork, ifølge BBC. Gary Cahill og Cesc Fàbregas ble begge utvist, Cahill allerede etter 14 minutter. Og da kollapset Chelsea. Den påfølgende halvtimen slapp de inn tre mål. – Utvisningen av Cahill ble et avgjørende øyeblikk. Men jeg vil ikke kommentere dommeren, absolutt ikke, sier Conte. Fikk du med deg? VGs Premier League-tips For første gang noensinne lå Chelsea under 3 – 0 til pause i en ligakamp på Stamford Bridge, og det mot et lag mange har tippet blant dumpekandidatene. Hjemmefansen svarte med pipekonsert da blåtrøyene slukkøret fant veien til Contes pauseprat. Og Burnley-fansen? De hadde sett Sam Vokes score to ganger, en gang med høyrefoten og en gang med hodet, og Stephen Ward score et vidundermål på volley. – We are on top of the League, lød det fra bortesvingen. Ekspert: Tror Conte er ferdig innen ett årÁlvaro Morata Premier League -debuterte med scoring etter 69 minutter og målgivende til David Luiz etter 88, men det ble parenteser i går. – Vi forsøkte til siste slutt, og det var synd vi ikke klarte det, for kampen vi ga de i andre omgang var svært god. I første omgang mistet vi hodet etter det røde kortet, mener Conte. En sjelden gang kunne Burnley juble på fremmed gress. Forrige sesong vant Sean Dyches menn én bortekamp på 19 forsøk. Chelsea vant på sin side 17 ganger på eget gress på vei mot ligatittelen. – Å vinne på bortebane i første seriekamp setter et punktum for en del historier om oss. Vi blir avskrevet i starten av hver sesong, uttalte Dyche ifølge BBC. Etter 14 minutter fikk Gary Cahill en skjebnesvangert dårlig berøring. Stopperen skulle rette opp egen feil og taklet med knottene først mot Steven Defour. Defour gikk i bakken, Cahill hevdet sin uskyld, men Craig Pawson dro kontant opp det røde kortet. – Ikke rødt kort. Gult ville vært greit, mente TV 2-ekspert Mark Clattenburg. Ti minutter senere utnyttet Burnley overtallet. Se også: Liverpool straffet på overtidMatthew Lowton fikk fryktelig god til å sikte. Innlegget var godt, markeringen fra David Luiz og Andreas Christensen det motsatte, og Sam Vokes fikk lirket 1-0-scoringen inn i hjørnet. Seks minutter før pause smalt det igjen. Og som det smalt. Etter et kort frispark spilte Stephan Ward og Jack Cork vegg ute til høyre. Sistnevnte fikk med seg ballen forbi N'Golo Kanté med brystet, før han banket til med høyre. Høyt opp i motsatt kryss. 2-0. Kun fire minutter senere måtte Thibaut Courtois plukke ball nummer tre ut av nettet. Igjen kort frispark. Igjen innlegg fra høyre. Igjen svak Luiz-markering. Denne gangen brukte Sam Vokes hodet for å overliste Courtois og drepe stemningen totalt på Stamford Bridge. Etter at Morata først stupheadet inn 1-3, før han så stusset David Luiz fri før 2-3, så jaget Chelsea 3-3. Men de scoret aldri det tredje. Det hadde Burnley gjort allerede før pause. Mot Tottenham mangler Chelsea dermed suspendert Gary Cahill og Cesc Fabregas.
(Chelsea – Burnley 2-3) Forrige sesong var Stamford Bridge ett fort. Og Burnley sjanseløse på bortebane. Lørdag var alt snudd på hodet.